Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: a 9. § (3) bekezdése és a 9. § (8) bekezdése törvényellenességének megállapítását és megsemmisítését kezdeményezte. Álláspontja szerint a kifogásolt elõírások ellentétesek az Alkotmány 8. § (2) bekezdésével, a 17. §-ban foglalt szabályozással, a 44/A. § (2) bekezdésével, a helyi önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdésével, valamint a gyermekek védelmérõl és a gyámügyi igazgatásról szóló 1997. évi
Paragraph Index: 331

(2) bekezdése már részletesen meghatározta a képviselõtestület által megállapítható természetbeni ellátási formákat, így ezek „lehetõségének, formáinak és igénylésének helyi rendeletben történõ szabályozása ... súlyosan jogsértõ”. Az indítványozó az Ör. 9. § (3) bekezdését azért kifogásolta, mivel ez a szabályozás általános jelleggel rendelte el környezettanulmány elkészítését a gyermekvédelmi támogatásokkal kapcsolatos egyedi döntések kialakítása során. Az indítványban foglaltak szerint az Ör.-nek ez a rendelkezése a Gyvt. 129. § (2) bekezdésével, a 130. § (1) bekezdésével és a 131. §-sal is ellentétes. Az indítványozó az Ör. 9. § (8) bekezdése törvényellenességének megállapítását is kérte. Úgy vélte, hogy ez az elõírás a Gyvt. 20. § (3) bekezdésével ellentétes módon rendelkezik a támogatás folyósításának idõpontjáról. II. Az Alkotmánybíróság a rendelkezõ részben foglalt döntését a következõ jogszabályi elõírásokra alapozta. Az Alkotmány 8. § (2) bekezdése szerint az alapvetõ jogokra és kötelességekre vonatkozó szabályokat törvény állapítja meg, alapvetõ jog lényeges tartalmát azonban nem korlátozhatja. Az Alkotmány 17. §-a kimondja, hogy „a Magyar Köztársaság a rászorulókról kiterjedt szociális intézkedésekkel gondoskodik”. Az Alkotmány 44/A. § (2) bekezdése alapján a helyi képviselõ-testület a feladatkörében rendeletet alkothat, amely nem lehet ellentétes a magasabb szintû jogszabálylyal. Az Ötv. 16. § (1) bekezdése pedig elõírja, hogy a képviselõ-testület a törvény által nem szabályozott helyi társadalmi viszonyok rendezésére, továbbá törvény felhatalma- 2002/146. szám zása alapján, annak végrehajtására önkormányzati rendeletet alkot. A Gyvt. több tárgykörben rendeletalkotásra hatalmazta fel a helyi önkormányzat képviselõ-testületét. A Gyvt. indítványban hivatkozott 1. § (1) és (2) bekezdése a törvény céljára vonatkozik: „(1) E törvény célja, hogy megállapítsa azokat az alapvetõ szabályokat, amelyek szerint az állam, a helyi önkormányzatok és a gyermekek védelmét ellátó természetes és jogi személyek, továbbá jogi személyiséggel nem rendelkezõ más szervezetek meghatározott ellátásokkal és intézkedésekkel segítséget nyújtsanak a gyermekek törvényben foglalt jogainak és érdekeinek érvényesítéséhez, a szülõi kötelességek teljesítéséhez, illetve gondoskodjanak a gyermekek veszélyeztetettségének megelõzésérõl és megszüntetésérõl, a hiányzó szülõi gondoskodás pótlásáról, valamint a gyermekvédelmi gondoskodásból kikerült fiatal felnõttek társadalmi beilleszkedésérõl.

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes